Վել Էյվերի

Սեպուհ Տեր-Աբրահամյան առավել հայտնի Վել Էյվերի անվամբ (), հայկական ծագմամբ ամերիկացի բնավորության դերասան, որը նկարահանվել է հարյուրավոր ֆիլմերում և հեռուստահաղորդումներում։ 50 տարվա կարիերայի ընթացքում Էյվերին նկարահանվել է ավելի քան 100 ֆիլմերում և 300 հեռոստատեսային էպիզոդներում։

Վաղ կյանք և կրթություն 
Էյվերին ծնվել է Ֆիլադելֆիայում։ Նրա հայրը՝ Մկրտիչը, և մայրը՝ Արուսյակ Տեր-Աբրահամյանները Ֆիլադելֆիայում ապրող հայեր են եղել։ Հայրը Սեբաստիայից է եղել, որը 1907 թվականին ԱՄՆ է տեղափոխվել։ Հայոց ցեղասպանության ժամանակ նրա պապը՝ Պետրոս Տեր-Աբրահամյանը, որը եղել է Սեբաստիայի Սուրբ Աստավածածին եկեղեցու քահանան, սպանվել է։

Վաղ տարիներին Էյվերին դերեր է կատարել Հայ Յեղափոխական Դաշնակցության Հայ երիտասարդական դաշնակցության կազմակերպած պիեսներում։ Ավարտելով Համաշխարհային երկրորդ պատերազմում ԱՄՆ օդային ուժերում իր ծառայությունը՝ վերադարձել է Ֆիլադելֆիա և ընդունվել է տեղի Բեսսի Հիքսի դրամատիկական դպրոց։

Կարիերա 

Էյվերին ավելի հաճախ նկարահանվել է ոստիկանների, ազնվականների, մաֆիոզների և նմանատիպ այլ դերերում։

Նա նկարահանվել է «The Twilight Zone» (Մթնշաղի գոտի) հաղորդման «The Night of the Meek» էպիզոդում և Columbo-ի չորս էպիզոդներում՝  «A Friend in Deed» (1974), «Dead Weight» (1971), «The Most Crucial Game» (1972), և «Identity Crisis» (1975): Էյվերիի այլ դերակատարումներն են «The Untouchables» (Անձեռնմխելիները), «The Fugitive» (Քննիչը), «Gunsmoke» (Զենքի ծուխը), The Asphalt Jungle (Ասֆալտապատ ջունգլին), The Investigators (Քննիչները), Mission: Impossible (Առաքելությունը անհնարին է), Bonanza (Բոնանզա), Daniel Boone (Դենիել Բուն), The Munsters (Մանստերները), Mannix (Մաննիքս), The Odd Couple (Տարօրինակ զույգը), Kojak, Quincy, M.E., Friday the 13th: The Series, Cannon (Հրանոթ) և Law & Order (Օրենք և կարգ):

Իր նորամուտը ունեցել է Համֆրի Բոգարտի վերջին ֆիլմում՝ The Harder They Fall (1956): Էյբերին նկարահանվել է նաև Ջոն Կասավետիսի հինգ ֆիմերում։

Broadway (Բրոդվեյ) թատրոնում իր դերի շներհիվ Էյվերին հայտնվել է The Front Page (Առաջին էջ) կատակերգությունում։

Անձնական կյանք 

1953 թվականից մինչև իր մահը Էյվերին ամուսնացած է եղել Մարգո Սթիվենսոնի հետ։ Նրանց դուստրը՝ Մարգո Էյվերին, նույնպես դերասանուհի է։

Մահ 
Էյվերին մահացել է 2009 թվականի դոկտեմբերի 12-ին՝ 85 տարեկանում։

Ֆիլմագրություն

Ֆիլմեր

Հեռուստատեսություն

Ծանոթագրություններ

Արտաքին հղումներ 

 

Ամերիկահայ դերասաններ
ՀԹՎ 2023 հոդվածներ